Perfect Faith

Οι Perfect Faith είναι ένα ελληνικό alternative rock συγκρότημα από την Αθήνα, που σχηματίστηκε το 2013. 
Το συγκρότημα είναι γνωστό για τους έντονους στίχους που συχνά αγγίζουν κοινωνικά, πολιτικά και ψυχολογικά ζητήματα, σε συνδυασμό με τη μουσική τους ατμόσφαιρα από τις ηλεκτρικές και ακουστικές τους κιθάρες, φτιάχνοντας έναν μίγμα της ενέργειας των 90s με τον ήχο του σήμερα.

 Ετυμολογία 

Το όνομά του συγκροτήματος είναι εμπνευσμένο από μία φράση του Σκωτσέζου συγγραφέα Τζέιμς Μάθιου Μπάρι ( J. M. Barrie ), δημιουργού του Πίτερ Παν , στο βιβλίο The Little White Bird (1902):

«The reason birds can fly and we can't is simply because they have perfect faith, for to have faith is to have wings.»
https://www.goodreads.com/quotes/24705

«Ο λόγος που τα πουλιά μπορούν να πετούν κι εμείς όχι, είναι απλά επειδή έχουν τέλεια πίστη. Γιατί το να έχεις πίστη είναι σαν να έχεις φτερά.»

Ένας παραλληλισμός της μουσικής δημιουργίας και της μουσικής ενασχόλησης με το πέταγμα των πουλιών, αλλά και μια βαθύτερη αναφορά στην αυτοπραγμάτωση του ανθρώπου ως «τέλεια πίστη» — ένα μεταφορικό πέταγμα μέσα από τη δύναμη της ελευθερίας και την εσωτερική υπέρβαση.

 Ιστορία 

Το συγκρότημα ξεκίνησε την πορεία του παίζοντας σε μικρές σκηνές της Αθήνας και σύντομα διαμόρφωσε ένα κοινό με ιδιαίτερους προβληματισμούς και αγάπη κυρίως στους 90s alternative ήχους.Τα τελευταία χρόνια έχουν λάβει πανελλαδική αναγνώριση μέσα από το ραδιόφωνο, καθώς και προβολή στο εξωτερικό από την ακτιβιστική ρητορική των τραγουδιών και των μουσικών τους βίντεο.

 Μουσικό ύφος και θεματολογία 
Η μουσική τους κινείται μεταξύ Βρετανικού alternative rock και της grunge σκηνής του Seattle, με επιρροές από τους Pearl Jam, Radiohead, Pink Floyd και πολλούς άλλους. Ο στίχος είναι αγγλόφωνος και συχνά κοινωνικοπολιτικού περιεχομένου, ενώ δεν λείπουν και πιο προσωπικές, υπαρξιακές αναζητήσεις.

Ένα χαρακτηριστικό παράδειγμα της ρητορικής και κοινωνικοπολιτικής διάστασης στους στίχους και τις τοποθετήσεις των Perfect Faith, δίνεται από τον δημιουργό του συγκροτήματος σε συνέντευξή του με αφορμή την κυκλοφορία του τρίτου τους δίσκου, στο Rockway.gr:

«Το μόνο επιχείρημα ενός κρατικού μηχανισμού απέναντι σε μια μερίδα της κοινωνίας που φωνάζει για τα δικαιώματα της, για κοινωνική δικαιοσύνη και αξιοκρατία, είναι να πείσει το σύνολο της, ότι το κάνει με βίαιο τρόπο.»

Σε άλλη συνέντευξή του στην εφημερίδα Documento, ο δημιουργός περιγράφει τη μουσική ως:

«Μια κάψουλα ολοκληρωμένης ανάμνησης ήχου, εικόνας και συναισθήματος.»

 Τραγούδια 

  Virus of Love – θεωρείται το πιο αναγνωρίσιμο τραγούδι των Perfect Faith, με αισιόδοξη διάθεση εμπνευσμένη από την πανδημία. Περιλαμβάνει την ιδέα ενός ιού,μιας "πανδημίας αγάπης", με χαρακτηριστικό στίχο: "let's generate a virus of love".   
 Screams of Siberia – αφιερωμένο στα ζώα που έχουν υποφέρει από τις φωτιές, με στίχους από την οπτική των ζώων και ατμόσφαιρα από ακουστικά όργανα σε πειραματικό κούρδισμα.
 The Swamp – μιλά για την κατάθλιψη, ενθαρρύνοντας τους ανθρώπους να μην τη φοβούνται.
 Gunpowder – κατακρίνει την οπλοκατοχή και τη νομιμότητά της στις Ηνωμένες Πολιτείες. Συνοδεύτηκε από μουσικό βίντεο το οποίο δείχνει τον τραγουδιστή της μπάντας στον ρόλο ενός δολοφόνου, παρουσιάζοντας πώς οι ψυχώσεις και οι εσωτερικές δυσκολίες μπορούν να μετατραπούν σε μίσος και να γίνουν απειλή για την κοινωνία όταν υπάρχει εύκολη πρόσβαση σε όπλα.
 Genocide of Koalas – σκληρή πολιτική κριτική στον τρόπο διαχείρισης των παγκόσμιων κρίσεων.
 Lack of Soul – για τον υλιστικό τρόπο ζωής και τη φυγή από την προσωπική ευθύνη.
 Uncertain World – από το ομώνυμο άλμπουμ του 2017, βασισμένο στην ταινία "Χαμόγελο στον καθρέφτη" του Γιάννη Θεοδωρακόπουλου της οποίας είναι και το επίσημο soundtrack αναδεικνύει τον προβληματισμό γύρω από μια απρόσμενη εγκυμοσύνη.
 Pigs in the Mud – το πρώτο κομμάτι που παρουσιάστηκε πριν την κυκλοφορία του τρίτου τους δίσκου,το οποίο συνοδεύτηκε από μουσικό βίντεο με έντονο κοινωνικοπολιτικό χαρακτήρα κατά της βίαιης κρατικής καταστολής , ενισχύοντας την πολιτικοποιημένη κατεύθυνση του συγκροτήματος.

 Δισκογραφία 

 Στούντιο άλμπουμ 
 *Rise* (2014) – Spotify - Rise
 *Uncertain World* (2017) – Spotify - Uncertain World
 *Critical Diversity* (2021) – Spotify - Critical Diversity

 Ζωντανές εμφανίσεις 

Οι Perfect Faith έχουν οργανώσει και συμμετάσχει σε πληθώρα ζωντανών εμφανίσεων σε μουσικές σκηνές της Αθήνας, καθώς και σε φεστιβάλ σε διάφορα μέρη της Ελλάδας όπως το «Τέχνη καθ’ οδόν» στο Ηράκλειο Κρήτης το 2018, και το 44ο River Party στο Νεστόριο Καστοριάς το 2024,

όπου μοιράστηκαν τη σκηνή με τους Βασίλη Παπακωνσταντίνου, Πάνο Μουζουράκη και Going Through.

 Φωτογραφίες 

 Παραπομπές 

 Εξωτερικοί σύνδεσμοι 

 Επίσημη ιστοσελίδα των Perfect Faith
 Επίσημο κανάλι στο YouTube
 Επίσημη σελίδα στο Facebook
 Επίσημο προφίλ στο Instagram
 Επίσημος λογαριασμός στο TikTok
 Δισκογραφία στο Bandcamp
 Δισκογραφία στο Spotify

Κατηγορία:Ελληνικά μουσικά συγκροτήματα
Κατηγορία:Alternative rock συγκροτήματα
Κατηγορία:Μουσικά συγκροτήματα που ιδρύθηκαν το 2013
Κατηγορία:Μουσικά συγκροτήματα από την Αθήνα